open-index/open-wikipedia-markdown huggingface dataset:
María José Fernández Díaz

**María José Fernández Díaz**, nada no Valadouro en 1971, é unha farmacéutica e política galega.

## Traxectoria 
Farmacéutica e enxeñeira técnico forestal, é presidenta dunha asociación de produtores de madeira. Nas eleccións municipais de 2007 foi candidata de TEGA ao concello do Valadouro e foi elixida concelleira. Nas municipais de 2011 encabezou a candidatura Unión Democrática Independente do Valadouro (Udival), e volveu ser elixida concelleira. Udival non presentou candidatura ás municipais de 2015. 

Udival volveu presentarse ás municipais de 2019 encabezada por María José Fernández, que volveu ser elixida concelleira. 

### Alcaldesa 
Nas municipais de 2023 volveu encabezar a candidatura de Udival e a pesar de ser a única elixida da lista, foi investida alcaldesa co apoio do PSdeG-PSOE e BNG.

### Renuncia á alcaldía 
O 10 de setembro de 2024 anunciou a súa renuncia á alcadía e amosou o seu apoio ao cabeza de lista do PP, José Manuel Lamela, como novo alcade de concello. O 13 de setembro, fixo efectiva a renuncia nun pleno extraordinario, despois de destituír os concelleiros que formaban parte so seu goberno, do PSdeG-PSOE e BNG, ata ese momento e anunciou o seu apoio como alcalde ao cabeza de lista do PP, Jose´Manuel Lamela, que fora o candidato máis votado anteriormente, e que tomou posesión do cargo o 19 de setembro de 2024.

## Notas 
## Véxase tamén 
### Outros artigos 
* Eleccións municipais no Valadouro
Turbidimetría

miniatura|Turbidímetros utilizados nunha planta de purificación de auga para medir a calidade turbia da auga crúa e da auga clara despois da filtración.

A **turbidimetría** é o proceso de medir a perda de intensidade da luz transmitida debido ao efecto de dispersión de partículas suspendidas na mostra que atravesa. A luz pasa a través dun filtro creando unha luz de lonxitude de onda coñecida que pasa a través dunha cubeta que contén unha solución. Unha célula fotoeléctrica recolle a luz que pasa a través da cubeta. Obtense unha medida da cantidade de luz absorbida.

A turbidimetría pode utilizarse en bioloxía para coñecer o número de células nunha suspensión.
A turbidez é o aspecto óptico dunha suspensión causada pola radiación das lonxitudes de onda dispersadas e absorbidas. Un turbidímetro mide a cantidade de radiación que pasa a través dun fluído atravesándoo cara a adiante, o que é análogo ao que fai un espectrómetro de absorción. Para realizar as medicións turbidimétricas utilízanse diversas solucións estándar.

Entre as aplicacións están: 
* Determinación de calidade da auga. 
* Claridade de produtos farmacéuticos e bebidas.
* Inmunoensaios de laboratorio.

A turbidimetría ofrece poucas vantaxes sobre a nefelometría en medidas de sensibilidade en inmunoensaios con baixos niveis de antíxeno ou anticorpo.
As limitacións que se encontran son o exceso de antíxeno e os efectos da matriz.

## Inmunoturbidimetría 
A **inmunoturbidimetría** é unha importante ferramenta no amplo campo dos diagnósticos e química clínica. Utilízase para determinar as proteínas séricas non detectables con métodos de química clínica clásica. A inmunoturbidimetría usa a clásica reacción antíxeno-anticorpo. Os complexos antíxeno-anticorpo agréganse formando partículas que poden ser detectados opticamente por un fotómetro.

## Notas 
## Véxase tamén 
### Outros artigos 
*Colorimetría
*Nefelometría (medicina)
*Turbidez
Elena Piñeiro Castro

**Elena Piñeiro Castro**, nada en Carnota en 1907 e finada no mesmo concello o 27 de marzo de 1997, foi unha farmacéutica galega.

## Traxectoria 
Fixo o bacharelato no Instituto de Santiago de Compostela, rematando en 1925. Licenciouse en Farmacia na Universidade de Santiago de Compostela en 1930. Despois de rematar a carreira tomou posesión da botica na parroquia de Santa Comba de Carnota.

## Notas 
## Véxase tamén 
### Ligazóns externas
Roberto Castro Rocamonde

**Roberto Castro Rocamonde**, nado en Touro, é un político galego.

## Traxectoria 
Enxeñeiro Técnico Forestal pola Universidade de Santiago de Compostela (1996). Nas eleccións municipais de 2015 foi elixido concelleiro do BNG en Vedra. Porén, comezou a mostrar progresivamente máis proximidade con En Marea e nas municipais de 2019 encabezou no concello veciño de Touro a candidatura da Marea Veciñal de Touro (MVT), ó calor da polémica da mina de Touro, e obtivo 3 concelleiros. 

Nas municipais de 2023 volveu a presentarse, nesta ocasión coa denominación de Movemento Veciñal de Touro, obtendo 4 concelleiros e sendo elixido alcalde co apoio do Partido Galego e do BNG, formando goberno co concelleiro do PG. En 2025, ante o novo proxecto de Explotación Mineiro de Cobre San Rafael, contratou a unha consultora ambiental para presentar un informe crítico co proxecto na defensa dos sectores turístico, agrogandeiro, forestal, e da industria da transformación alimentaria. En colaboración coa consultora, o Concello asesorou á veciñanza afectada polo proxecto mineiro na defensa dos seus dereitos e bens afectados. Logo do abandono do goberno dun concelleiro de Movemento Veciñal, Darío Rey, e do concelleiro do PG, o PPdeG presentou unha moción de censura en agosto de 2025 que fixo alcalde ao voceiro do popular Jesús Reboredo González grazas ao apoio do transfuga Darío Rey.

## Notas 
## Véxase tamén 
### Outros artigos 
*Eleccións municipais en Touro

### Ligazóns externas 
* Roberto Castro Rocamonde
Caroline Peddle Ball

**Caroline Peddle Ball**, nada en Terre Haute, Indiana, o 11 de novembro de 1869 e finada en Harwinton, Connecticut, o 1 de outubro de 1838, foi unha escultora estadounidense.

## Traxectoria 
### Primeiros anos e formación 
Caroline Peddle era filla de Mary Elizabeth Ball e de Charles Rugan Peddle, que exercía como mestre mecánico do ferrocarril de Terre Haute a Richmond. 

Caroline Peddle comezou a súa educación na Escola Normal de Terre Haute e despois no Instituto Politécnico Rose. Posteriormente continuou a súa formación artística en Filadelfia, na Escola de Deseño Feminino e na Academia de Belas Artes de Pensilvania. Xa en Nova York, completou a súa formación na *Art Students League*, Nesta institución formou parte do Gremio de Artes e Oficios.]]
Peddle Ball traballou para a *Tiffany Glass and Decorating Company*, que expuxo os seus deseños na Exposición de Chicago de 1893. 

Por recomendación do seu antigo profesor Saint-Gaudens, encomendóuselle tamén o deseño dunha moeda en conmemoración a Exposición de Chicago, o coñecedio "cuarto de dólar isabelino", labor para o que foi contratada en marzo de 1893. Peddle chegou a presentar un esbozo do seu deseño para esta moeda conmemorativa, que reproducía no anverso a raíña de Castela Isabel I, mais este non foi do agrado do daquela director da Casa da Moeda dos Estados Unidos, Edward O. Leech, quen limitou a encarga a Peddle a só unha face da moeda. Ante esta situación, Peddle sentiuse desautorizada e no mes de abril decidiu retirarse do proxecto,

Cara a 1895, Peddle Ball viaxou a Europa. Estivo en Florencia de setembro dese ano a marzo de 1896, estudando os mestres do Renacemento;

Peddle Ball regresou aos Estados Unidos en 1902 e mantivo un estudio en activo durante o resto da súa vida. Foi unha prolífica expositora ata moi avanzada idade. A súa escultura de tamaño natural da actriz ruso-estadounidense Alla Nazimova recibiu homenaxes na Academia de Belas Artes de Filadelfia. Especializouse en fontes para paxaros, modelos de cativos, lápidas de cemiterio e farois decorativos.
Ficheiro:Child with picture book. Figurine by Caroline Peddle Ball.jpg|alt=Child with picture book (1906).[4]|*Child with picture book*(1906).
Ficheiro:St Nicholas-32-1-426.jpg|alt=St. Nicholas (1905).[5]|*St. Nicholas*(1905).

## Vida persoal 
Caroline Peddle era a irmá máis nova de John B. Peddle, un enxeñeiro mecánico profesor de Deseño Mecánico no Instituto Politécnico Rose, onde ela estudou.

## Notas 
## Véxase tamén 
### Bibliografía 
* C. (1906). "". En *The Script. Notes on Art*. Vol. I. Nº 10. Xullo. Páxinas 310-312.
* Leonard, J. W. (1914). ''*. The American Commonwealth Company, Nova York [reimpreso en 1976. ISBN 0-8103-4018-6] 
* Moran, M. F. (2008). *Striking Change: The Great Artistic Collaboration of Theodore Roosevelt and Augustus Saint-Gaudens*. Whitman, Atlanta. ISBN 978-0-7948-2356-6
* Waters, C. E. C. (1904). *''. Houghton, Mifflin.
Javier Waterproof

**Javier Pérez Gómara**, nado en Santander no 1995, coñecido polo seu nome artístico **Javier Waterproof** é un músico e produtor musical galego que reside en Barcelona.

## Traxectoria 
Aínda que naceu en Santander pasou a súa vida en Pontevedra. Durante o instituto formou parte do grupo Aerials (guitarra) cos que entrou en contacto co Local de Música de Pontevedra. Formouse como técnico de son na Coruña e marchou a continuar a súa formación en Barcelona.

Presentou na XIX edición do Festival de Cans "*The scarf she wore in red*" como canción da curtametraxe  "A moza da bufanda vermella contra a xente de dentes brancos" do coruñés Martín Caínzos. No 2022 presentou o sinxelo "*Orfeo y Eurídice*"

## Obra 
### Filmografía 
* *Falso directo* 2020
* *A quinta de Basilio* 2022
* *A moza da bufanda vermella contra a xente de dentes brancos* 2022

### Discografía 
* *Las puertas de Orán* 2020
* *Académicamente previsto* 2020
* *Ideas mágicas* 2020
* *Perdón por divertirme* 2020
* *The scarf she wore in red* 2021
* *Orfeo y Eurídice* 2022
* *Otra ronda* 2023

## Notas
Robots.txt

O **estándar de exclusión de robots** (tamén chamado **protocolo de exclusión de robots** ou **protocolo robots.txt** ) é unha forma de indicar aos exploradores web e a outros robots web que partes dun sitio web poden ver.

Para darlle aos robots instrucións sobre a que páxinas dun sitio web poden acceder, os propietarios do sitio colocan un ficheiro de texto chamado robots.txt no directorio principal do seu sitio web, por exemplo http://www.example.com/robots.txt . Este ficheiro de texto indica aos robots a que partes do sitio poden acceder ou non. Non obstante, os robots poden ignorar os ficheiros robots.txt, especialmente os robots maliciosos. Se o ficheiro robots.txt non existe, os robots web asumen que poden ver todas as partes do sitio.

## Exemplos de ficheiros robots.txt 
* Google
* YouTube
* Wikipedia

## Notas
Día das Letras e as Artes de Estremadura

O **Día das Letras e as Artes de Estremadura**  (en estremeño '''Día delas Letras i las Artis d'Estremaúra''') celébrase desde o ano 2021, conmemorando a creación o 6 de xuño de 1980 da Real Academia Estremeña delas Letras i las Artis. Cada ano o día dedícase a unha persoa destacada da historia ou cultura estremeña. Desenvólvense actividades de homenaxe organizadas pola propia Academia coa colaboración da sociedade civil e mais da Xunta de Estremadura.

## Persoas homenaxeadas
*2021: Caio Xulio Lacer
*2022: Francisco Becerra
*2023: Dionisio Hernández Gil

## Notas 
## Véxase tamén
### Outros artigos
*Día de Estremadura
Guerra de Esmalcalda

A **Guerra de Esmalcalda** (en ) refírese a un período de violencia que tivo lugar entre 1546 e 1547 entre as forzas do emperador Carlos V do Sacro Imperio Romano-Xermánico, comandadas por Fernando Álvarez, duque de Alba, e a Liga de Esmalcalda, formada por estados alemáns dentro do Imperio. 

## Causas 
Foi desencadeada como unha das consecuencias da Reforma Protestante e as posteriores disputas político-relixiosas que dominaron Europa no século XVI, cando os estados católicos tentaban suprimir as novas nacións luteranas.

## Consecuencias 
Carlos V saíu vitorioso e retirou a Xoán Federico I da súa posición de poder no Electorado de Saxonia. 

## Notas 

## Véxase tamén 
### Outros artigos 
* Liga de Esmalcalda
Proba-3

A **Misión PROBA-3** da ESA é unha misión espacial que pretende probar a operación de satélites en formación, na procura de medios para operar no espazo misións que requiren de grandes dimensións, que non poden ser soportadas por unha única nave. Prepara así misións multisatélites operando como unha única estrutura virtual.

alt=Evolución de Modelos de Proba-3, amosando os dos satélites.|miniatura|Evolución de Modelos de Proba-3, amosando os dos satélites.
Está formada por dous satélites, Coronagraph e Occulter, que manterán a formación cunha precisión duns poucos milímetros e segundos de arco a distancias de 144 m ou máis por máis de seis horas cada vez no apoxeo, o que farán de xeito autónomo, sen guía dende Terra.

O seu lanzamento está previsto para 2024. A súa órbita será moi elíptica, de 600 km x 60 530 km cunha inclinación duns 59 º .

Fará observacións científicas usando un coronógrafo solar xigante que  bloqueará a luz cegadora do disco solar para ter vista continua da coroa solar.

## Notas 
## Ligazóns externas
* Web oficial
* eoPortal PROBA-3 page
Dryopteris carthusiana

***Dryopteris carthusiana***, é unha especie de fento nativo dos bosques en todo o Reino Holártico.

## Descrición 
É un tetraploide de orixe híbrida, un dos pais sería *Dryopteris intermedia*, e unha especie descoñecida, aparentemente extinta *Dryopteris semicristata*, que tamén é o presunto pai do híbrido *Dryopteris cristata*.

Este fento confúndese a miúdo con varias outras especies de fentos, incluídas *D. intermedia*, *D. campyloptera*, e *D. expansa*. É especialmente e amplamente compartido o hábitat de *D. intermedia*, pero os dous poden ser distinguidos polo foliolo máis interno na parte inferior do pavillón auricular inferior: este foliolo é máis longo que os adxacentes en *D. carthusiana*, pero máis curto en *D. intermedia*. *D. carthusiana* é unha especie de sub-árbore de folla perenne, as súas follas sobreviven en invernos suaves pero morren nos duros invernos.

## Propiedades 
Úsase como vermífugo, con accións similares a *Dryopteris filix-mas* pero máis fortes.

## Taxonomía 
*Dryopteris carthusiana* foi descrita por (Vill.) H.P.Fuchs e publicado en *Bulletin da Société Botanique de France* 105(7–8): 339 in obs. 1959.

; Etimoloxía
:

***Dryópteris***: nome xenérico que deriva do grego ***dryopterís*** = nome dun fento. En Dioscórides, de fento (gr. *pterís*) que nace sobre os carballos (gr. drys)]

***carthusiana***: epíteto

; Sinonimia
:

* *Aspidium spinulosum* (Retz.) Sw.
* *Dryopteris austriaca var. spinulosa* (O.F. Müll.) Fiori
* *Dryopteris spinulosa* (O.F. Müll.) Watt
* *Polypodium carthusianum* Vill.
* *Polypodium spinulosum* O.F. Müll.
* *Polypodium spinulosum* Retz.

## Notas 
## Véxase tamén
### Ligazóns externas 
* USDA PLANTS Profile
* Dryopteris carthusiana in *Flora of North America*
Vicente Lobit

O nome **Vicente Lobit** pode referirse a:

***Vicente Lobit Rodríguez**, político galego (f. 1882);
***Vicente Lobit Rivera**, político galego (1870-1932).
Microfilme

[miniatura|Microfichas dun volume de [1996 do ICES Journal of Marine Science.]]
O **microfilme** é un sistema analóxico e fotográfico para a conservación, xestión e difusión de documentos. Foi inventado en 1859 en París por René Dagron.

A súa produción está sometida a un alto grao de normalización, tanto na súa metodoloxía como nos materiais empregados e un estrito control dos produtos resultantes. 

O seu obxectivo é obter unha reprodución exacta do documento orixinal, representado nun grao de redución determinado e coñecido, sobre un soporte fotográfico normalizado e cuxa posición dentro dunha serie documental poida establecerse.

Todo isto fai que cada unha das súas imaxes teña un valor individual e que as institucións e mesmo os gobernos dalgúns países acepten o microfilme como un documento con valor probatorio nos xulgados.

## Microficha 
[miniatura|Lector de microfichas, en [Boston.]]
A **microficha** é unha variante plana, que resolve as dificultades de mantemento das bobinas. Ambos formatos tiñan a vantaxe de reproducir unha gran cantidade de información nun pequeno volume. Até a chegada dos métodos dixitais ou electrónicos, era a solución máis empregada para reducir o volume de documentos en papel ou para distribuír documentos raros ou preciosos, dos que a consulta con demasiada frecuencia do orixinal podía contribuír á súa deterioración. Tiñan a desvantaxe de que tanto as bobinas de microfilme como as microfichas estaban suxeitas a un desgaste considerable debido á súa manipulación.

Tamén tiña unha función militar, debido á posibilidade de transportar en segredo unha gran cantidade de información. Antes da aparición de Internet, as microfichas usábanse na industria para poñer a disposición debuxos técnicos e identificar compoñentes. O método permitiu deixar unha copia da Biblia na lúa en só catro centímetros cadrados. A pesar da súa boa fiabilidade, o formato analóxico do soporte non permite procuras automatizadas.

## Notas 
## Véxase tamén 
### Bibliografía 
*  / Dispoñíbel tamén en castelán "Planificación, equipamiento y dotación de personal de un servicio reprográfico de documentos: un estudio del RAMP con directrices" - UNESCO Digital Library
*
Manifesto Futurista

O ***Manifesto Futurista*** foi escrito por Filippo Tommaso Marinetti e publicado en febreiro de 1909. O seu estilo declamatorio pretendía expoñer un conxunto sucinto dos principios, crenzas e intencións do movemento. Tamén se publicou en francés en París no xornal *Le Figaro*, baixo o título *Manifeste du Futurisme*.

## Texto 
## Publicación 
O *Manifesto Futurista* naceu como unha reacción á cultura burguesa do século XIX, incluído o decadentismo de Gabriele d'Annunzio. O estilo literario *Parole in libertà* («Palabras en liberdade») do manifesto había substituír a retórica tradicional.

O Manifesto apareceu por primeira vez na ''Gazzetta dell'Emilia* de Boloña o 5 de febreiro de 1909. Días despois foi publicado noutros xornais italianos:

* *Il Pungolo* de Nápoles o 6 de febreiro
* Gazzetta di Mantova o 8 de febreiro
* *L'Arena* de Verona o 9 de febreiro
* *Il Piccolo* de Trieste o 10 de febreiro
* *La Tavola Rotunda* de Nápoles o 14 de febreiro
* *Il Giorno'' de Roma o 16 de febreiro

Non se pode deixar de lado o sentido da historia. Moitas cousas están a piques de mudar en forma e contido. Porén, o ser humano será quen de pasar por estes cambios (art. 8).

Un dos artigos máis particulares é o 9. Describe a guerra como unha sorte de necesidade do espírito humano polo seu carácter purificador, pois permite e favorece o idealismo. Algunhas fontes afirman que esta definición influiría nos movementos de masas que anos despois darían forma ao totalitarismo, principalmente en Italia, Alemaña e, de xeito diferente, en Rusia.

A forte provocación recollida no art. 10 é consecuencia lóxica de todo o anterior.

Cómpre sinalar que o manifesto apareceu moito antes dos grandes conflitos do século XX. De feito, os máis deles poden considerarse exemplos prácticos do sentido do texto, e moitos deles foron inesperados. A Rusa foi a primeira das «revolucións» do artigo 11, malia ter lugar oito anos despois da publicación do manifesto.

## Influencias 
* En 2004 o movemento literario do Conectivismo escribiu o seu propio manifesto, que imitaba na súa forma o do Futurismo.

## Notas
Uxía Oviedo

**Uxía Oviedo de Dios**, nada en Maceda o 6 de xuño de 2000, é unha política galega do PSdeG-PSOE. 

## Traxectoria 
Graduada en Belas Artes en Pontevedra. Filla do exalcalde de Maceda, Xabier Oviedo. Nas eleccións municipais de 2023 encabezou a candidatura do PSdeG-PSOE en Maceda e foi elixida alcaldesa co apoio do BNG, converténdose na rexedora máis nova de Galicia nese momento. 

## Notas 
## Véxase tamén 
### Outros artigos 
* Eleccións municipais en Maceda
Alnus cordata

***Alnus cordata*** é unha especie de aliso pertencente á familia das betuláceas.

## Descrición 
Trátase dunha árbore de tamaño medio que alcanza os 17 - 25 m de altura (excepcionalmente 28 m), cun tronco de até 70-100 cm de diámetro. As follas, de cor verde brillante, son deciduas, pero cunha tempada moi longa, de abril a decembro no hemisferio norte, alternas, cordiformes (en forma de corazón), de 5-12 cm de longo e cunha marxe finamente serrada.

A piña (de aparencia similar á da conífera) é ovoide, de 2-3 cm de longo e 1,5-2 cm de ancho, de cor verde escuro a marrón, cando madura no outono. As sementes pequenas con ás dispérsanse durante o inverno, deixando o antigo "cono" leñoso e negruzco na árbore durante un ano.

Do mesmo xeito que outros amieiros, é capaz de fixar nitróxeno do aire. Prospera en chans moito máis secos que a maioría e crece moi rapidamente, mesmo baixo circunstancias desfavorables, o que o fai moi valioso para a paisaxe de plantación nos sitios difíciles, como a minería e de drenaxe de sitios moi compactados.

## Distribución e hábitat 
É nativo do sur de Italia incluíndo Sardeña e Córsega. É unha especie endémica dos países do Sur, onde, con todo, non se propagou uniformemente. Asóciase frecuentemente con árbores de madeira dura (como os carballos e faias). Atópase no sur de Italia, desde as chairas até 1300 m s. n. m..

## Taxonomía 
*Alnus cordata* foi descrita por (Loisel.) Duby  e publicado en *Flora Gallica* 2(2): 317. 1828.

; Etimoloxía
:

***Alnus***: nome xenérico do latín clásico para este xénero.

***cordata***: epíteto latino que significa "con forma de corazón"

; Sinonimia
:

* *Alnus cordata* Desf.
* *Alnus cordata forma parvifolia* Callier
* *Alnus cordata var. rotundifolia* (Bertol.) Dippel
* *Alnus cordifolia* Ten.
* *Alnus cordifolia var. rotundifolia* (Bertol.) Regel
* *Alnus macrocarpa* Req. ex Nyman
* *Alnus neapolitana* Savi
* *Alnus nervosus* Dippel
* *Alnus obcordata* C.A.Mey. ex Steud.
* *Alnus rotundifolia* Bertol.
* *Betula cordata* Loisel. basónimo

## Notas 
## Véxase tamén
Raúl González Lado

**Raúl González Lado**, nado no Ézaro (Dumbría) cara a 1962, é un político galego do PSdeG-PSOE.

## Traxectoria 
Mestre industrial. Foi concelleiro de Dumbría polo PSdeG-PSOE dende as eleccións municipais de 2015 co alcalde José Manuel Pequeño Castro. Nas municipais de 2023 encabezou a candidatura do PSdeG-PSOE ao concello de Dumbría e foi elixido alcalde con maoría absoluta.

## Notas 
## Véxase tamén 
### Outros artigos 
* Eleccións municipais en Dumbría

### Ligazóns externas 
* “Darei continuidade ao proxecto que comezou Pequeño porque é o que a xente avalou nas urnas”
Efigenia Maseda

**Efigenia Maseda Paz**, nada en Alfoz cara a 1964, é unha profesora e política galega.

## Traxectoria 
Foi traballadora do Concello de Alfoz, exercendo como educadora familiar, administrativa e animadora sociocultural. Xestionou a organización e coordinación do Mercado Medieval entre 2007 e 2009, evento co que continuou colaborando ata 2018. Traballou como docente en academias de Lugo na década dos anos noventa, e actualmente é profesora de Latín no IES Perdouro de Burela. 

Foi fundadora e presidenta da candidatura Veciños Independentes de Alfoz (VIA) en 2015. En 2021 foi concelleira de Alfoz e portavoz de VIA logo da dimisión dos concelleiros Xabier Pardiñas e Carmen Geada. En abril de 2023 foi elixida cabeza de lista de VIA para as eleccións municipais de 2023. Foi elixida alcaldesa de Alfoz en xuño de 2023 grazas a un pacto co PSdeG-PSOE. 

## Notas 
## Véxase tamén 
### Outros artigos 
* Eleccións municipais en Alfoz
El corazón de la luna

***El corazón de la luna*** é un filme peruano de 2021 dirixido e escrito por Aldo Salvini e protagonizado por Haydeé Cáceres. O filme conta a historia de M, unha muller anciá sen teito que un día ve un anxo mecánico que mudará a súa vida. Foi escollido como candidato do Perú para o Óscar ó mellor filme internacional na 95ª edición dos premios, mais finalmente non foi nomeado.

## Personaxes 
* Haydeé Cáceres como M 
* Bruno Balbuena como Yawarbot
* Sergio Velazco como neno
* Mirta Urbina como soldador
* César Chirinos como Momia

## Produción 
O filme foi producido completamente polo Centro de Creación Audiovisual da Universidade de Lima (Crea). O guión foille entregado a Gerardo Arias, o encargado da produtora, hai máis de cinco anos baixo o título "*Perro Negro*".

## Notas 
## Véxase tamén 
### Outros artigos 
* Filmes do Perú propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Dolores García Caramés

**Dolores García Caramés**, nada en Suíza en 1982, é unha política galega do PPdeG.

## Traxectoria 
Nas elección municipais de 2019 foi elixida concelleira de Cervo e foi tenente de alcalde e concelleira de Educación, Cultura, Xuventude e Facenda. Nas municipais de 2023 foi a número 2 da candidatura do PPdeG á alcaldía de Cervo. Logo do nomeamento do cabeza de lista Alfonso Villares Bermúdez como conselleiro do Mar en xuño de 2023, foi elixida alcaldesa de Cervo.

## Notas 
## Véxase tamén 
### Outros artigos 
* Eleccións municipais en Cervo

### Ligazóns externas 
* Dolores García Caramés: "Tenemos múltiples proyectos y retos muy bonitos por delante"
* Concello de Cervo
Joyland (filme)

***Joyland*** (en ) é un filme paquistaní de 2022 escrito, dirixido e coeditado por Saim Sadiq, no seu debut como director. Está protagonizado por Ali Junejo, Rasti Farooq, Alina Khan, Sarwat Gilani e Salmaan Peerzada. Ambientado na cidade de Lahore, *Joyland* céntrase na familia de clase media Rana, encabezada por un patriarca ancián (Peerzada) que anhela o nacemento dun neto. Obriga á súa nora Mumtaz (Farooq) a deixar o seu traballo despois de que Haider (Junejo), o seu fillo máis novo e marido de Mumtaz, atopa traballo nun teatro de danza erótica. Porén, as complicacións xorden cando Haider se namora de Biba (Khan), unha bailarina transxénero.

*Joyland* estreouse internacionalmente no Festival de Cannes o 23 de maio de 2022, converténdose no primeiro filme paquistaní en estrearse neste festival de cinema. Proxectouse na sección *Un Certain Regard*, onde competiu pola Caméra d'Or. O filme recibiu unha grande ovación tras a súa proxección e gañou o Premio do Xurado do festival, así como o premio Queer Palm ao mellor filme de temática LGBTQ.

Despois de ser prohibido inicialmente para a súa estrea en cinemas de Paquistán, *Joyland* foi aprobado para a súa estrea con pequenos cortes, estreándose no país o 18 de novembro de 2022, e recibiu polo xeral valoracións positivas por parte da crítica. Foi escollido como candidato de Paquistán para o Óscar ó mellor filme internacional na 95ª edición dos premios, e o 21 de decembro de 2022 converteuse no primeiro filme paquistaní en clasificarse na lista curta de decembro.

## Personaxes 
* Ali Junejo como Haider
* Rasti Farooq como Mumtaz
* Alina Khan como Biba
* Sarwat Gilani como Nucchi
* Salmaan Peerzada como Rana Amanullah
* Sohail Sameer como Saleem
* Sania Saeed como Fayyaz

## Notas 
## Véxase tamén 
### Outros artigos 
* Filmes de Paquistán propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Beta-péptido

[miniatura|dereita|A [beta-alanina|β-alanina é un exemplo de β-aminoácido. O grupo amino non está unido ao carbono α senón ao β, o cal neste caso é un grupo metileno.]]
[miniatura|Carbonos α, β e γ despois dun grupo [carboxilo (neste caso do ácido butírico).]]
Os **beta-péptidos** (**β-péptidos**) son péptidos derivados de **β-aminoácidos**, nos cales o grupo amino está unido ao carbono β (é dicir, o carbono que está a dous átomos de carbono de distancia do grupo carboxilato). O β-aminoácido parental é a β-alanina (H2NCH2CH2CO2H), unha substancia natural, pero a maioría dos exemplos presentan substituíntes en lugar dun ou máis enlaces C-H. Os β-péptidos xeralmente non aparecen na natureza. Están explorándose antibióticos baseados en β-péptidos como un xeito de evadir a resistencia a antibióticos. Os estudos iniciais neste campo publicáronos en 1996 os grupos de Dieter Seebach

## Estrutura 
Como os β-aminoácidos teñen dous carbonos dispoñibles para a substitución, teñen catro sitios para que se una o grupo do residuo orgánico (incluída a quiralidade; a diferenza dos dous que teñen os α-aminoácidos).

400px|centro

## Síntese 
Os β-aminoácidos poden prepararse por moitas rutas, incluíndo algunhas baseados na síntese de Arndt-Eistert.

## Estrutura secundaria 
Como os seus esqueletos moleculares son máis longos que os dos péptidos normais, os β-péptidos forman estruturas secundarias dispares. Os substituíntes alquilo tanto nas posicións α coma nas β nun β-aminoácido favorecen a conformación gauche no enlace entre o carbono α e o β. Isto tamén afecta a estabilidade termodinámica da estrutura.

Informouse de moitos tipos de estruturas helicoidais consistentes en β-péptidos. Estes tipos de conformación distínguense polo número de átomos do anel de enlaces de hidróxeno que se forma en solución; informouse de hélices de 8 átomos no anel, hélices de 10 átomos, de 12, de 14, e de 10/12. En xeral, os β-péptidos forman unha hélice máis estable que os α-péptidos.

## Potencial clínico 
Os β-péptidos son estables contra a degradación proteolítica in vitro e in vivo, o cal é unha potencial vantaxe sobre os péptidos naturais. Os β-péptidos foron usados para imitar antibióticos baseados en péptidos naturais como as magaininas, que son moi potentes pero difíciles de usar como medicamentos porque son degradados por encimas proteolíticos.

## Exemplos de β-aminoácidos 
Existen β-aminoácidos cunha ampla variedade de substituíntes. Noméanse por analoxía cos α-aminoácidos biolóxicos. Os seguintes atópanse na natureza: β-alanina, β-leucina, β-lisina, β-arxinina, β-glutamato, β-glutamina, β-fenilalanina e β-tirosina. Deles, a β-alanina atópase en mamíferos e é incorporada ao ácido pantoténico (vitamina B5), un nutriente esencial. Dous α-aminoácidos son tamén estruturalmente β-aminoácidos: ácido aspártico e asparaxina. As microcistinas son unha clase de compostos que conteñen un residuo β-isoaspartil (é dicir, un ácido aspártico enlazado polo seu beta-carboxilo).

## Notas 
## Véxase tamén 
### Outros artigos 
*Peptidomimético
Carmela López Moreno

'*María del Carmen *Carmela* López Moreno*', nada en Burela en 1982, é unha política galega do PSdeG-PSOE.

## Traxectoria 
Enxeñeira técnica de Informática de xestión. Traballou na empresa privada, nos últimos anos en concreto na administración de terreos. Nas eleccións municipais de 2019 foi candidata do PSdeG-PSOE e foi elixida concelleira. Foi segunda tenente de alcalde e responsable das áreas de Servizos Sociais e Mar. En febreiro de 2023 foi elixida como candidata do PSdeG para as municipais de 2023, nas cales logrou a vitoria por maioría simple. Desta forma, foi elixida alcaldesa de Burela (a primeira muller alcaldesa) acadando un pacto de goberno co BNG.

A comezos de xaneiro de 2026 foi elixida polo PSOE para presidir a Deputación de Lugo substituíndo a José Tomé sendo investida o 14 de xaneiro co apoio do BNG. 

## Notas 
## Véxase tamén 
### Outros artigos 
* Eleccións municipais en Burela

### Ligazóns externas 
* ¿Quién es Carmela López, la mujer que aspira a gobernar en Burela?

* Carmela López Moreno: “aprendín moito sobre xestionar a participación cidadá e tamén como coordinar un grande equipo de persoas”
Lola Iturbe

**Lola (Dolores) Iturbe Arizcuren**, nada en Barcelona o 1 de agosto de 1902 e finada en Xixón o 5 de xaneiro de 1990, foi unha activista anarquista española durante a Segunda República e maqui da Resistencia na ocupación nazi de Francia. Serventa, costureira de pantalóns dende nena e autodidacta, foi membro da CNT e unha das fundadoras do movemento anarco-feminista *Mujeres Libres* e do Comité de Milicias Antifascistas durante a Guerra Civil. Escribiu en *Tierra y Libertad* as crónicas de guerra na fronte de Aragón. Ao remate do conflito exiliouse en Francia co seu compañeiro, Juan Manuel Molina, *Juanel*. Ambos formaron parte da Resistencia francesa.

## Traxectoria 
Filla de nai solteira, o seu avó renegou da súa nai, Micaela Iturbe. Esta tivo que abandonar a súa vila natal, Monreal (Navarra) e instalouse en Barcelona, onde deu a luz a Lola. As vicisitudes económicas fixeron que confiase a súa filla recentemente nada a un matrimonio valenciano, con dous nenos e unha nena, que pronto se trasladou a Cerdá (Valencia).

Tras sete anos Micaela foi buscar a nena a Cerdá. Lola descubriu así que tiña outra nai, e marcharon para Barcelona. Instaláronse na casa de Roque Ponsetí Cardona e a súa filla, quen precisaba coidados constantes polos seus problemas de asma, onde tamén traballou de cociñeira. Adaptarse á nova vida non foi fácil, xa que pasou da liberdade da vila ás restricións da vida urbana. Lola e a súa nai abriron unha pequena pensión na rúa Rossic tras a creba do negocio da familia Posentí.

Iniciouse no oficio de costureira con nove anos, primeiro como aprendiza e despois como criada e cosendo pantalóns, este último o seu oficio definitivo. 

A pensión familiar era frecuentada por xente de clase obreira, homes de ideas e compañeiros expostos ás ideas propias da axitación social do momento. Esa pensión supuxo para Lola unha especie de escola libertaria. Alí foi tomando contacto coa realidade social do seu tempo. 

Aos catorce ou quince anos afiliouse á CNT. Comezou a realizar tarefas de axuda e auxilio a presos, e actuou ademais como enlace. No Grupo Germen coñeceu a Faustino Vidal, pai da súa filla Aurora, nada en 1923. Tras este morrer o ano seguinte de tuberculose, uniuse a Juan Manuel Molina Herrero, *Juanel*. Con el tivo outro fillo, Helenio, nado en 1926.

Publicou artigos no semanario *Tierra y Libertad* cos pseudónimos *Kyralina* e *Libertad*. Tamén participou como oradora nun mitin organizado por *Tierra y Libertad* en nome da Federación Anarquista Ibérica (FAI) xunto a Francisco Ascaso e Buenaventura Durruti, entre outros.

En 1938 acompañou a Emma Goldman nos seus desprazamentos á fronte e ás colectividades anarquistas. Ao remate da guerra fuxiu a Francia, onde continuou coa súa militancia anarquista. A partir de 1943 participou na reorganización do movemento libertario francés e en accións de axuda á Resistencia antinazi. De 1946 a 1952 traballou intensamente en Tolosa no seu antigo oficio, como costureira de pantalóns.

## Notas
Beta-leucina

A **beta-leucina** (**β-leucina**) é un beta-aminoácido e isómero posicional da L-leucina que se produce naturalmente en humanos polo metabolismo da L-leucina pola acción do encima leucina 2,3-aminomutase.

## Biosíntese e metabolismo en humanos 
Unha pequena fracción do metabolismo da L-leucina (menos do 5% en todos os tecidos menos nos testículos, onde chega ao 33%) é catalizada inicialmente pola leucina aminomutase, producindo β-leucina, que é despois metabolizada a β-cetoisocaproato (β-KIC), despois a β-cetoisocaproíl-CoA, e finalmente a acetil-CoA por medio dunha serie de encimas non caracterizados.

## Notas
Gustavo

O antropónimo masculino **Gustavo** pode referirse a:

* Gustavo Ayón
* Gustavo Munúa
* Gustavo Petro
* Gustavo Balza
* Gustavo Rodríguez
* Gustavo Freire
* Gustavo Dacal
* Gustavo Gutiérrez Merino
* Gustavo Pernas
* Gustavo Ameijeiras
* Eduardo Gustavo Loureiro Álvarez
* Gustavo Nieves
* Gustavo Souto
* Gustavo Bueno
* Gustavo Luca de Tena
* Gustavo Pittaluga Fattorini
* Gustavo López
* Gustavo Adolfo Bécquer
* Gustavo Marzi
* Gustavo Kuerten
* Gustavo de Maeztu
* Gustavo Santiago Valencia
* Gustavo Cabral
* Luís Gustavo Ledes
* Gustavo Leonardi
* Gustavo Salmerón
* Gustavo Docampo Paradelo
* Gustavo Docampo Otero
* Gustavo Rojas Pinilla
* Gustavo César Veloso
* Gustavo Cordeiro Ramos
* Gustavo Álvarez Álvarez

## Notas
Mesembryanthemum nodiflorum

A ***Mesembryanthemum nodiflorum*** é unha planta herbácea papiloso-hialina, glauco, verde ou avermellada, de escaso porte, da familia das Aizoáceas.

## Morfoloxía 
Mostra talos de 2-22 cm, ergueitos ou decumbentes, moi ramificados desde a base, carnosos. As súas follas son subcilíndricas e papilosas, verdes ao principio e avermelladas ou purpúreas na madurez, de 1-4 cm de lonxitude e 1-2 mm de ancho, basais opostas e superiores alternas. Flores solitarias brancas de 1 cm de diámetro, de sépalos desiguais, crasos, papilosos, e pétalos de aproximadamente o mesmo tamaño que os sépalos, brancos ou amarelos. Anteras amarelas. Sementes de 0,8-1 por 0,5-0,6 mm, triangulares ou semicirculares, de cor parda-avermelladas, verrugosas.

## Vida e reprodución 
Florece de febreiro a xullo. Ciclo anual (terófito). A final de primavera adquire a súa característica cor vermella. Esténdese sobre chans espidos.

## Hábitat 
Terreos rochosos e arenosos do litoral (rupícola e psammófila). Vive en zonas moi cálidas, sobre terreos salinos (halófila).

## Distribución 
Rexión Mediterránea, Península Ibérica (tanto as costas mediterráneas como atlánticas), Illa de Alborán, Canarias, norte de África.

## Usos 
Usouse para a obtención de sosa. Das súas sementes extraían os guanches das Canarias un tipo de gofio utilizado en épocas de escaseza chamado Gofio de vidro, máis salgado que o normal.

## Taxonomía 
*Mesembryanthemum nodiflorum* foi descrita por Carl von Linné e publicado en *Species Plantarum* 1: 480. 1753.

; Etimoloxía
:

***Mesembryanthemum***: nome xenérico que foi outorgado por Linné, seguindo a Dillenius, e supón que tal nome indica que o embrión adoita estar colocado no medio da flor (do grego: *mesós* = "colocado no medio" e *émbryon* = "ser recentemente nado" // bot. "xerme"; e *ánthemon* = "flor"). Pola contra, Breynius, creador da palabra, escribe ***Mesembrianthemum*** e explica a súa etimoloxía supoñendo que as súas flores se abren ao mediodía ( *mesémbría* = "o mediodía" e *ánthemon* = flor).

***nodiflorum***, epíteto do latín *nodus* (nodo ou *nodoso*), e *florus* (flor), en referencia ás flores que xorden dos nodos dos talos.

; Sinonimia
:

* *Cryophytum nodiflorum* (L.) L.Bolus, 1927
* *Gasoul nodiflorum* (L.) Rothm., 1941

## Notas 
## Véxase tamén
### Bibliografía 
* Valdés B., Talavera S., e Fernández-Galiano E. Mesembryanthemum nodiflorum L. (Ed. Ketres) Flora Vascular de Andalucía Occidental.
* S. Castroviejo. Mesembryanthemum nodiflorum L. (Real Xardín Botánico) Castroviejo e al (eds.), Flora ibérica Vol. 2, Páx. 80.

### Ligazóns externas 
* Herbario Virtual del Mediterráneo occidental
* Junta de Andalucía, Consejería de Medio Ambiente Traballo de investigación sobre a illa de Alborán
* Flores Silvestres Galería de fotografías
* Flora Ibérica Plantas vasculares da península ibérica
IO (filme)

***IO*** é un filme polaco de 2022 dirixido por Jerzy Skolimowski. O filme está inspirado no filme de Robert Bresson de 1966, *Au Hasard Balthazar*, e conta a vida dun burro nun circo polaco. O filme estreouse no Festival Internacional de Cinema de Cannes o 19 de maio de 2022, onde gañou o Premio do Xurado, xunto co *The Eight Mountains*. Foi escollido como candidato de Polonia para o Óscar ó mellor filme internacional na 95ª edición dos premios, chegando a saír nomeado.

## Personaxes 
* Sandra Drzymalska como Kasandra
* Lorenzo Zurzolo como Vito
* Mateusz Kościukiewicz como Mateo
* Isabelle Huppert como a condesa

O burro IO é interpretado por seis burros: Ettore, Hola, Marietta, Mela, Rocco e Tako.

## Notas 
## Véxase tamén 
### Outros artigos 
* Filmes de Polonia propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Alma Viva

***Alma Viva*** é un filme portugués-francés de 2022 por Cristèle Alves Meira. Foi escollido como candidato de Portugal para o Óscar ao mellor filme internacional na 95ª edición dos premios, mais finalmente non foi nomeado.

## Sinopse 
Como todos os veráns, a pequena Salomé volve á aldea familiar das montañas portuguesas para pasar as vacacións. Porén, a súa amada avoa morre de súpeto. Mentres os adultos están ocupados polo funeral, Salomé é perseguida polo espírito da que se pensaba que era unha bruxa.

## Personaxes 
* Lua Michel como Salomé
* Ana Padrão como Fatima
* Jacqueline Corado como Aida
* Ester Catalão como avó
* Duarte Pina como tía Dantas
* Arthur Brigas como tío Joaquim
* Catherine Salée como Cathie
* Martha Quina como Gracinda

## Notas 
## Véxase tamén 
### Outros artigos 
* Filmes de Portugal propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Imaculat

***Imaculat*** é un filme romanés de 2021 escrito e dirixido por Monica Stan. Foi escollido como candidato de Romanía para o Óscar ó mellor filme internacional e o Óscar ó mellor documental na 95ª edición dos premios, mais finalmente non foi nomeado.

## Personaxes 
* Ana Dumitrascu como Daria
* Vasile Pavel como Spartac
* Cezar Grumazescu como Costea
* Ilona Brezoianu como Chanel
* Rares Andrici como Manu
* Bogdan Farcas como Radu Nebunu
* Hritcu Florin como Pisica
* Ioan Tiberiu Dobrica como Dorel

## Notas 
## Véxase tamén 
### Outros artigos 
* Filmes de Romanía propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Beta-lisina

A **beta-lisina** (**β-lisina** ou ácido 3,6-diaminohexanoico) é un beta-aminoácido producido polas plaquetas durante a coagulación do sangue e é directamente antibacteriano ao causar a lise de moitas bacterias grampositivas porque actúa como deterxente catiónico.

## Notas
Antonio Paramés Ubeira

**Antonio Paramés Ubeira** foi un farmacéutico e político galego.

## Traxectoria 
Farmacéutico nas Neves. Foi nomeado xuíz municipal das Neves en 1905, e volveu ser xuíz municipal en 1916 e 1920. Falanxista. Logo do golpe de Estado do 18 de xullo de 1936 foi nomeado Delegado gobernativos das Neves o 30 de xullo. Permaneceu no cargo ata o 26 de decembro de 1937.

## Notas 
## Véxase tamén 
### Ligazóns externas 
*
Carpobrotus acinaciformis

A ***Carpobrotus acinaciformis*** é unha especie de planta suculenta perenne nativa de Suráfrica pertencente á familia Aizoaceae.

## Descrición 
Planta perenne suculenta de follas grosas, crasas de 4-13 cm, opostas de sección triangular. Ten un porte rastreiro con talos longos moi ramificados (até 1,5 m). Con grandes flores de cor maxenta (até 12 cm) solitarias e terminais. Falsos estames purpúreos, o que a diferenza de *Carpobrotus edulis*.

## Especie invasora 
Son amplamente cultivadas, especialmente para fixación de dunas e noiros. Naturalizóse en Europa a finais do s. XVII en zonas próximas ao mar.

Presenta un marcado carácter invasor debido fundamentalmente á súa capacidade de multiplicación vexetativa (reprodución asexual por agamospermia) e reprodución sexual. Roedores e gaivotas dispersan os froitos, mentres que o seu sabor desagradable limita o control por parte de herbívoros.

### España 
Debido ao seu potencial colonizador e constituír unha ameaza grave para as especies autóctonas, os hábitats ou os ecosistemas, esta especie foi incluída no , regulado polo Real Decreto 630/2013, de 2 de agosto, estando prohibida en España, salvo Canarias, a súa introdución no medio natural, posesión, transporte, tráfico e comercio.

## Taxonomía 
*Carpobrotus acinaciformis* foi descrita por (L.) L. Bolus  e publicado en *Fl. Pl. South Africa* 7: t. 247 1927.

; Etimoloxía
:

***Carpobrotus***: nome xenérico que deriva do grego *karpos* (froita) e *brota* (comestible) e refírese a que son froitas comestibles.

***acinaciformis***: epíteto latino que significa "con forma de cimitarra".

; Sinonimia
:

* *Mesembryanthemum acinaciforme* L. (1753) basónimo
* *Abryanthemum acinaciforme* (L.) Rothm.
* *Carpobrotus concavus* L.Bolus (1936)
* *Carpobrotus vanzijliae* L.Bolus (1927)
* *Carpobrotus laevigatus* (Haw.) N.E.Br.
* *Mesembryanthemum laevigatum* Haw. (1803)
* *Carpobrotus laevigatus* (Haw.) Schwantes
* *Carpobrotus rubrocinctus* (Haw.) N.E.Br.
* *Mesembryanthemum rubrocinctum* Haw. (1812)
* *Carpobrotus subalatus* (Haw.) N.E.Br.
* *Mesembryanthemum subalatum* Haw. (1803)

## Notas
Mrak

***Mrak*** (en ) é un filme serbio de 2022 dirixido e escrito por Dušan Milić. Conta a historia dunha familia serbia de Kosovo e Metohija e a súa loita pola supervivencia despois dos disturbios de marzo de 2004. Baséase en feitos reais.

Tivo a súa estrea mundial o 23 de xaneiro de 2022 no Festival de Trieste, onde gañou o Premio do Público. O 22 de febreiro presentouse no "FEST", onde recibiu o premio Belgrado ao mellor filme nacional. A partir do 17 de marzo do mesmo ano, foi exhibido nos cinemas de Serbia, no aniversario dos disturbios de marzo, ao tempo que se proxectaba en todo o mundo. Foi escollido como candidato de Serbia para o Óscar ó mellor filme internacional na 95ª edición dos premios, mais finalmente non foi nomeado.

## Sinopse 
A acción ten lugar durante os disturbios de marzo en Kosovo e Metohija despois da Pascua de 2004. Conta a historia dunha nena serbia, Milica, que, despois da desaparición do seu pai e do seu tío, queda coa súa nai e o seu avó nunha casa. A familia está custodiada por membros da Forza de Kosovo.

## Personaxes 
* Danica Curcic como Vukica
* Slavko Stimac como Deda Milutin
* Miona Ilov como Milica
* Flavio Parenti como soldado italiano
* Fulvio Falzarano
* Ivan Zerbinati como soldado italiano
* Nikola Kent como Brendon
* Riccardo Maranzana como soldado italiano

## Notas 
## Véxase tamén 
### Outros artigos 
* Filmes de Serbia propostos ó Óscar ó mellor filme internacional
* Filmes propostos ó mellor filme internacional na 95ª edición dos Óscar
Triplo 9

***Triplo 9*** (en ) é un filme estadounidense de 2016 dirixido por John Hillcoat e escrito por Matt Cook. Está protagonizado por Casey Affleck, Chiwetel Ejiofor, Anthony Mackie, Aaron Paul, Clifton Collins Jr., Norman Reedus, Teresa Palmer, Michael K. Williams, Gal Gadot, Woody Harrelson e Kate Winslet. *Triplo 9* estreouse nos cinemas dos Estados Unidos o 26 de febreiro de 2016 a través de Open Road Films. O filme recibiu valoracións dispares por parte da crítica e recadou 25 millóns de dólares sobre un orzamento de 20 millóns.

Estreouse en galego o 21 de xuño de 2023 a través da TVG.

## Personaxes 
* Casey Affleck como Det. Chris Allen
* Anthony Mackie como Det. Marcus Belmont
* Chiwetel Ejiofor como Michael Atwood
* Clifton Collins Jr. como Det. Franco Rodriguez
* Woody Harrelson como Sarxento Jeffrey Allen
* Aaron Paul como Gabriel "Gabe" Welch
* Kate Winslet como Irina Vlaslov
* Gal Gadot como Elena Vlaslov
* Norman Reedus como Russell Welch
* Teresa Palmer como Michelle Allen
* Michael K. Williams como "Sweet Pea"
* Michelle Ang como Det. Trina Ling
* Luis Da Silva como Luis Pinto
* E. Roger Mitchell como Smith

## Notas
Lucía Calvo de la Uz

**Lucía Calvo de la Uz**, nada en Ponferrada en 1974, é unha política galega, alcaldesa de Teo polo PPdeG. 

## Traxectoria 
Veciña de Teo, é graduada en Ciencia Política e da Administración. Traballou no Gabinete da Presidencia da Xunta de Galicia entre 1995 e 2005. Traballou na xestión na empresa privada entre 2006 e 2009, cando regresou á función pública, ao gabinete da Presidencia do Parlamento de Galicia, onde traballou ata xuño de 2023, momento no que tomou posesión como alcaldesa de Teo.

Nas eleccións municipais de 2019 presentouse como candidata número 6 do PPdeG e foi elixida concelleira de Teo. Coa retirada de José Manuel Guerra foi proposta como cabeza de lista do PPdeG para as eleccións municipais de 2023, nas que obtivo a maioría absoluta e foi elixida a primeira muller alcaldesa do municipio.

En 2021 foi vicepresidenta do Comité organizador do Congreso Autonómico do Partido Popular de Galicia en Pontevedra, na actualidade é membro da directiva provincial e da executiva do Partido Popular da Coruña. É tamén vogal no Consello Territorial da Propiedade Inmobiliaria.

## Notas 
## Véxase tamén 
### Outros artigos 
* Eleccións municipais en Teo

### Ligazóns externas 
* Lucía Calvo se compromete a “ponerse al servicio” de los vecinos para que el Concello de Teo recupere el protagonismo que se merece
Josefina Suárez López

**Josefina Suárez López**, nada en Chaián (Trazo), é unha política galega do PPdeG.

## Traxectoria 
Nas eleccións municipais de 2011 foi elixida concelleira de Trazo na candidatura do PPdeG encabezada por José Dafonte Varela, o mesmo que nas municipais de 2015, foi concelleira de Urbanismo e Servizos Sociais. En 2017 José Dafonte renunciou a presentarse e Josefina Suáres substituíuno como cabeza de lista para as municipais de 2019. Foi elixida alcaldesa. Nas municipais de 2023 volveu encabezar a candidatura popular e foi novamente elixida alcaldesa, agora con maioría absoluta.

## Notas 
## Véxase tamén 
### Outros artigos 
* Eleccións municipais en Trazo

### Ligazóns externas 
* Alcaldesas: Josefina Suárez, Trazo